Kristu katika kuzaliwa kati yetu anakuwa mwanadamu kama wanadamu wengine, ili aweze kuishi ubinadamu huo na kuweza kujua mapungufu ya binadamu na hatimaye kukamilisha kile ambacho kinakosekana kwa mwanadamu, kwa maana hiyo ni kwamba ubinadamu wa Kristu unatusaidia kutuondolea ile dhambi ya Adam ambayo ilitufanya tuwe wana wa giza, na Kristu mwenyewe ambaye siyo mdhambi anatufanya tuwe wana wa nuru kupitia kushiriki ubinadamu wetu.
